cyanic-selkie/wikianc huggingface dataset:
Kommunikasie
Tekens as kommunikasiemiddel
Naas hierdie taalkodes word die kodes van die fotografie, die rolprentkuns, die televisie, die skilderkuns, die vorme van sosiale omgang, ensovoorts, in die wetenskap bestudeer. Omdat mense in hulle kontak met ander steeds van die kodes gebruik moet maak, word hulle kommunikatiewe gedrag in 'n groot mate daardeur bepaal. Omdat die hele sosiale en kulturele lewe uit kommunikatiewe handelinge bestaan, word ons kultuur en samelewingsvorm ook deur die kodes gevorm.
Uitingsvorme as kommunikasiemiddel
Wanneer iemand die boodskap wat hy aan ander wil oordra, met inagneming van die kodes van die spesifieke teken wat hy gekies het, in tekens formuleer, ontstaan 'n kommunikatiewe uiting met 'n bepaalde vorm: 'n uiting in taal kan die vorm van ŉ koerantberig, 'n toespraak of ŉ telegram hê; 'n uiting in beeld kan in die vorm van 'n skildery, 'n strokiesverhaal of 'n televisieprogram wees. By uitingsvorme soos godsdiensoefeninge, herdenkingsplegtighede of betogings word verskeie uiteenlopende kommunikasiemiddele gebruik: spesiale klere, rituele gebare, onderskeidingstekens, vlae en dikwels ook nog gesproke tekste of tekste wat gesing word.
Die wetenskap wat hom besig hou met die bestudering van al die uitinge, word die retoriek genoem. Met behulp van die wetenskap word daar 'n studie gemaak van hoe ŉ uiting inmekaar moet pas om die kommunikasieproses so doeltreffend moontlik te laat verloop. Omdat daar in elke uiting van een of meer kodes gebruik gemaak word, is die retoriek 'n soort verlengstuk van die semiotiek. Net soos in die semiotiek word die formele aspekte van die kommunikatiewe handelinge en nie die inhoud nie bestudeer: by die bestudering van byvoorbeeld 'n advertensie is net die samestelling van die boodskap belangrik en maak dit nie saak of dit seeppoeier of sterk drank is wat geadverteer word nie.
Met samestelling word daar in die retoriek verwys na aspekte soos die duidelikheid van die betoog, die wyse waarop die ontvanger se belangstelling behou word, die manier waarop die spanning opgebou word, die volgorde waarin argumente gebruik word en op watter emosies dit gerig is. In die daaglikse lewe speel ander faktore ook 'n rol: wat bogenoemde voorbeeld betref, sal iemand wat graag drink waarskynlik nie oorgehaal word om eerder sy geld op seeppoeier uit te gee as hy ŉ advertensie daarvoor sien nie, al is die advertensie ook hoe goed saamgestel.
So is daar talle voorbeelde waarin ander faktore 'n belangriker rol speel as die samestelling van die boodskap. Iemand wat egter brandewyn wil koop, maar nie weet watter soort die beste is nie, sal eerder die soort koop wat beter as die ander geadverteer word.
Kommunikasiekanale
In die regstreekse kommunikasie tussen twee mense is 'n mens skaars bewus van 'n kommunikasiekanaal. In so ŉ geval is die kanaal niks anders as die lug tussen die mond van die spreker en die oor van die ontvanger nie. As boodskappe oor groot afstande en soms ook in 'n langdurige proses oorgedra moet word, tree die belangrikheid van die kommunikasiekanaal meer op die voorgrond omdat daar dan soms ingewikkelde tegnieke bykom, soos by die telefoon en radio- en televisie-uitsendings.
Om deur middel van so 'n tegniese kanaal oorgedra te kan word, moet die boodskap eers in tegniese seine omgesit word, wat vervolgens deur die kanaal vervoer word en by die ontvanger weer in tekens omgesit word. Met die term kommunikasiekanaal word daar deurgaans bedoel al die tegniese apparaat soos kameras, telefone, ontvangstoestelle en drukperse, asook die pad tussen die versendingspunt en die ontvangspunt. Die moontlikhede en beperkinge van die kanaal het 'n groot invloed op die doeltreffendheid van die kommunikasieproses.
Met die een kanaal kan 'n mens meer bereik as met die ander: met 'n koerant of die radio kan 'n mens 'n groter deel van die publiek bereik en met sekere inligting ook 'n meer belangstellende publiek as met die telefoon. Dit is van groot maatskaplike betekenis deur wie die tegniese kommunikasiekanale beheer word. Dit maak 'n groot verskil of ŉ radiostasie deur die owerheid, ŉ handelsonderneming of deur ŉ politieke party beheer word: die beheerders bepaal uiteindelik watter boodskappe die publiek sal bereik en watter nie.
Selektiwiteit
Onder selektiwiteit word verstaan die keuse wat iemand uit beskikbare inligtingsmateriaal kan maak. Die proses vind in die kommunikasieproses sowel by die sender as by die ontvanger plaas. Die sender wat iets wil meedeel of iemand wil beïnvloed, kies hiervoor sekere inligting en 'n bepaalde vorm wat na sy mening die grootste trefkrag gaan hê. Sy keuse bepaal in groot mate of hy sy doer kan verwesenlik. As die sender goed gekies het, wil dit nog nie sê dat die ontvanger die inligting wat die sender bedoel het, uit die boodskap haal nie; ook aan die ontvanger se kant vind seleksie plaas.
Selektiwiteit van die sender
Oor die wyse waarop senders hulle boodskappe saamstel, is betreklik min studie nag gedoen. Reëls vir verkoopgesprekke, vergadertegniek, die opstel van verslae en so meer is wel deur die sogenaamde kommunikasieraadgewers opgestel. Omdat die reëls veral op die praktiese ervaring gebaseer is, kan dit dikwels goeie resultate oplewer. Senders moet in die eerste plek daarvoor sorg dat hulle hul verstaanbaar uitdruk. Sowel hulle woordgebruik as hul sinskonstruksies moet voldoen aan 'n kode wat vir die ontvanger verstaanbaar is.
Senders is dikwels geneig om in hul keuse van inligting te veel klem te lê op elemente wat vir hulle persoonlik van belang is, sonder om rekening te hou met die spesifieke belangstelling of belange van die ontvanger. Die ontvanger kan gevolglik verkeerd, eensydig of glad nie ingelig word nie, terwyl dit beslis tog nie die bedoeling van die sender was nie. Elke mens wat gereeld na lesings of toesprake moet luister, kan aan talle sulke voorbeelde dink.
'n Kopiekeurder is iemand wat 'n sleutelposisie beklee in die vloei van inligting wat aan die sender beskikbaar gestel word. Die kopiekeurder by 'n koerant moet byvoorbeeld besluit watter telekskopie na die verskillende redakteurs gestuur moet word. Die manier van samewerking by redaksies, filmspanne en so meer bepaal in groot mate watter materiaal gebruik gaan word in die uiteindelike aanbieding van die boodskap.
Die ontvanger
Die blote feit dat die sender 'n boodskap gestuur het, beteken nog nie dat hy daarmee bereik het wat hy beoog het nie. Wanneer 'n sender 'n boodskap aan iemand wil oordra, kan die persoon weier om te luister, die brief onoopgemaak aan hom terugstuur of dit weggooi. Die ontvanger besluit dikwels self wanneer hy as ontvanger wil optree. AI weier mense nie doelbewus om die ontvanger te wees nie, is dit onmoontlik om elke dag alle koerante te lees, na rolprente te gaan kyk, na die radio te luister en televisie te kyk terwyl 'n mens 'n boek lees.
Ontvangers is genoodsaak om uit die enorme hoeveelheid inligting te selekteer. In 'n bepaalde medium kies die ontvanger ook watter inligting hy wil ontvang: afhangende van sy belangstellings lees hy byvoorbeeld die strokiesverhale en die motorblad, maar nie die voorbladnuus nie. Die proses word selektiewe blootstelling genoem: die ontvanger stel hom volgens sy eie keuse bloot aan bepaalde inligtingsbronne en nie aan ander nie. Nadat 'n aantal mense dieselfde teks gelees of dieselfde skildery gesien het, blyk dit dat nie almal dieselfde waargeneem het nie. 'n Toneelliefhebber sal byvoorbeeld ander inligting uit 'n toneelresensie put as iemand wat nooit na 'n toneelstuk gaan kyk nie. Die verskynsel word selektiewe waarneming genoem.
Latere ondersoeke het getoon dat die teorie oor die algemeen ongeldig is en dat ander faktore belangriker is vir die verklaring van selektiwiteit. So teken mense byvoorbeeld dikwels nie op 'n koerant in nie, omdat hulle al by voorbaat nie met die beriggewing saamstem nie, maar om inligting te verkry wat hulle meen hulle nodig het. By massakommunikasie is selektiwiteit van die allergrootste belang. Die sender is selektief in sy blootstelling, waarneming en weglating wanneer hy inligting vir sy boodskap verkry. Sy boodskap laat dus al 'n belangrike deel van die beskikbare inligting buite rekening. Op sy beurt is die ontvanger ook weer selektief. Die inligting wat hy bekom, is nie meer juis nie en weens die seleksie wat hy self ook maak, is sy optrede daarna dikwels op eensydige en onjuiste inligting gebaseer.
13 Mei
13 Mei is die 133ste dag van die jaar in die Gregoriaanse kalender (134ste in 'n skrikkeljaar). Daar volg nog 232 dae in hierdie jaar.
Atlantiese bonito
Die Atlantiese bonito (Sarda sarda) is 'n seevis wat aan die weskus en suidkus van Suid-Afrika voorkom vanaf Namibië, om Kaappunt tot by Port Alfred. Die vis word tot 92 cm lank. Die boonste helfte van die lyf is blou met 5 - 10 strepe wat horisontaal oor die boonste helfte van die lyf gaan. Die onderste helfte is wit. Hulle eet skoolvisse, pylinkvis en garnale.
Peter Bull
Peter Bull (21 Maart 1912 – 20 Mei 1984) was 'n Engelse akteur. Hy was bekend vir sy rolle in die rolprente The African Queen (1951), Tom Jones (1963), Dr. Strangelove or: How I Learned to Stop Worrying and Love the Bomb (1964), en Alice's Adventures in Wonderland (1972).
Alvin Ailey American Dance Theater
die Alvin Ailey American Dance Theater (AAADT) is 'n moderne dans maatskappy geleë in New York Stad. Dit was in 1958 gestig deur choreograaf en danser Alvin Ailey. Dit bestaan tans uit 32 dansers, gelei deur artistieke direkteur Robert Battle en mede-artistieke direkteur Matthew Rushing.
Lilly Jansen
Lilly Jansen (28 November 1889 – 26 Junie 1963) was 'n Deense aktrise. Sy was bekend vir haar rolle in die rolprente Den kvindelige Spion fra Balkan (1912), Frelst fra Forbrydelsens Vej (1913), Overfaldet i Viadukten (1915), en Mysteriet Blackville (1916).
Beauden Barrett
Beauden John Barrett (gebore 27 Mei 1991) is 'n Nieu-Seelandse rugbyspeler. Hy speel op die losskakelposisie vir sy tuisspan Taranaki, asook vir die Hurricanes in Superrugby en vir Nieu-Seeland se nasionale span die All Blacks. Hy was 'n belangrike lid van die Rugbywêreldbeker 2015-wenspan. Barrett kan ook op heelagter of vleuel speel, soos gedemonstreer by Taranaki en die All Blacks. In 2016 en 2017 het hy die "Wêreldrugby Speler van die Jaar"-toekenning ontvang, en word slegs die tweede speler om die toekenning agtereenvolgend te verower, na voormalige spanmaat Richie McCaw. Hy word deur baie ondersteuners as die beste aktiewe rugbyspeler in die wêreld beskou. Hy is ook tydens die Rugbywêreldbeker 2019 vir Nieu-Seeland betrokke.
Barrett het die wêreldrekord vir agtereenvolgende oorwinnings sedert sy eerste toets (19 oorwinnings uit 19 toetse).
Loopbaan
In 2012, het Barrett sy eerste Superrugby wedstryd gespeel vir die Hurricanes teen die Stormers. Hy was die man van die wedstryd met 'n 39–26 verloor eindtelling.
In Junie 2012 is Barrett in die All Blacks se groep aangewys vir die Ierse toer in Nieu-Seeland. In Barrett se toetsdebuut het hy vir die All Blacks gehelp met 9 punte wat by dra tot 'n rekordoorwinning van 60-0 oor die Iere. Hy het in 2012 vyf toetse gespeel.
Amadora
Amadora (uitgespreek [ɐmɐˈdoɾɐ]) is die 5de grootste stad in Portugal. Die stad is naby die hoofstad Lissabon en die kus van die Atlantiese Oseaan geleë.
Kanton
Kanton kan verwys na:
Vicky Jeudy
Vicky Jeudy is 'n Amerikaanse aktrise. Sy is bekend vir haar rolle in die rolprente Shake (2013), Armstrong (2017), en Romeo and Juliet in Harlem (2017), en in die televisiereeks Orange Is the New Black (2013).
Table View
Table View is 'n groot voorstad van Kaapstad, wat strek vanaf die Rietvleidam weswaarts.
Die maatskappy Table View Township, oorspronklik ingelyf op 3 Oktober 1942, was die aanvanklike ontwikkelaar. Die maatskappy is op 5 Augustus 1959 oorgekoop deur die maatskappy Milnerton Estates.
Sedertdien het Table View baie vinnig gegroei en die gebied sluit in buurte soos Bloubergrant, 'n bekende toeriste-area met baie restaurante en besighede in die vermaaklikheidsbedryf, die Flamingovlei-area langs die Rietvleireservaat met 'n groot verskeidenheid voëllewe, West Beach, Sunridge, Blouberg Sands, Parklands, Sunningdale en West Riding.
Zendaya
Zendaya (gebore 1 September 1996) is 'n Amerikaanse aktrise en vervaardiger. Sy is bekend vir haar rolle in die rolprente The Greatest Showman (2017) en Spider-Man: Homecoming (2017), en in die televisiereekse Shake It Up (2010) en K.C. Undercover (2015).
Peter Miles (Amerikaanse akteur)
Peter Miles (1 April 1938 – 3 Augustus 2002) was 'n Amerikaanse akteur en skrywer. Hy was bekend vir sy rolle in die rolprente Roseanna McCoy (1949), Quo Vadis (1951), At Sword's Point (1952), en The Madmen of Mandoras (1963).
Dubbele heliks
duimnael|Links is twee enkele helikse wat om mekaar draai en regs die dubbele heliks van [[DNS.]] duimnael|’n [[Spiraal binne ’n spiraal (dubbele spiraal), soos in sommige gloeilampe.]]
’n Dubbele heliks (in Grieks beteken hélix "draaiing", "spiraal") is ’n geometriese figuur waar die spiraal dubbel is, in teenstelling met ’n enkele heliks. Twee soorte kan onderskei word:
Biochemie
In biochemie word die term meestal vir die twee enkele helikse gebruik. Hier loop twee parallelle spirale van makromolekules in ’n skroefvorm om mekaar. Die bekendste voorbeeld is die dubbele heliks van DNS. Hulle word aan mekaar verbind deur nukleotiede wat basispare vorm. In B-DNS, die algemeenste dubbelheliksstruktuur wat in die natuur aangetref word, is die dubbele heliks regsom, met sowat 10-10,5 basispare per draai.
Tegniek
Die gloeidraad in ’n gloeilamp bestaan uit ’n enkele string wat ’n spiraal vorm wat weer ’n heliks met ’n groter radius vorm. So kan ’n lang draad in ’n klein ruimte geberg word.
Aloe elgonica
Aloe elgonica is 'n aalwyn wat endemies aan Kenia is en kom op die Elgonberg voor.
Karsten Jansfort
Karsten Jansfort (gebore 23 Maart 1964) is 'n Deense akteur. Hy is bekend vir sy rolle in die televisiereekse Unit 1 (2000), Nynne (2006), The Killing (2007), en Mercur (2017).
Akwarium
'n Akwarium is 'n bak met water waarin onderwater plante en diere deur mense aangehou word. Die akwarium kan 'n klein watertenk wees, of 'n groot gebou met een of meer tenks. Akwariums word gebruik om dier- en plantspesies te kweek, te versorg of ten toon te stel. Die wande is gewoonlik van glas of ander deurskynende materiaal gemaak waardeur gesien kan word. Spesiale stelsels word gebruik om 'n stabiele ekologiese omgewing te bewerkstellig (soos waterfilters, termostate, verwarmers, ligte, ens.).
Soutwater-akwariums word gebruik om seelewe aan te hou, terwyl varswater-akwariums gebruik word vir die aanhou van spesies wat natuurlik in riviere en damme voorkom.
Openbare akwariums
Groot openbare akwariums is dikwels gewilde toeriste-aantreklikhede. Hulle stel die visse en ander akwatiese diere in groot tenks ten toon. Dit word ook soms ingespan om spesies te teel en van uitwissing te beskerm.
Van die bekende openbare akwariums in Suid-Afrika sluit in:
Stokperdjie
Die versorging van 'n akwarium is 'n gewilde stokperdjie dwarsoor die wêreld. Mense wat die stokperdjie beoefen poog om die visse in 'n omgewing soortgelyk aan hulle natuurlike habitat aan te hou. Dit behels die skoonhou van die water, beligting en spesiale voeding. Toerusting en visse kan by 'n troeteldierwinkel aangeskaf word.
Die bak
Verreweg die beste soort akwarium is 'n reghoekige bak bestaande uit glaspanele wat deur 'n metaalraam vasgehou word. Begin met net een bak, en kry 'n taamlike grote: ŉ lae, breë akwarium is beter as 'n hoë, smalle. 'n Bak van sowat 60 cm lank, 30 cm breed en 30 cm diep is heeltemal geskik. Dit lyk dalk 'n bietjie ambisieus om met so 'n groot bak te begin, maar die visse sal beter daarin aard as in 'n kleiner houer. Plaas die bak op 'n goed verligte plek, maar nie na aan 'n venster nie.
Die water
Strooi skoon, growwe sand 4 tot 5 cm diep op die bodem van die bak en vul dit tot ongeveer 2 cm van bo met reënwater of skoon damwater. Moet nooit die vol bak probeer verskuif nie, want die spanning op die wande kan die glas laat kraak. 'n Deksel bestaande uit 'n houtraam en gaasdraad moet oor die akwarium gehou word om die vissies binne en die kat se pote buite te hou. Vir tropiese visse moet die water verhit word tot ongeveer 18-24 °C.
Die visse
Moenie te veel visse in die bak plaas nie. Oorbevolking is een van die hoofoorsake van mislukking. Die lug wat die visse inasem, kom deur die wateroppervlak die bak binne. Die getal visse wat jy kan aanhou, hang dus af van hoe groot die oppervlakte van die bak is. Visse van 4-6 cm lank het elkeen 50-60 cm nodig, sodat mens in 'n bak van 50 cm by 30 cm ongeveer 25 tot 30 vissies van hierdie grootte kan hê. Mens kan meer aanhou, mits jy 'n deurlugter of lugtoevoerder het ('n pompie wat lug in die water in pomp).
Onderhoud
Die onderhoud van 'n akwarium is nie moeilik nie. Dit is nie nodig om die water te vervang nie, maar af en toe moet die onsuiwerhede wat op die sand versamel het, uitgesuig word. Vul dan weer die water in die bak aan tot op die oorspronklike hoogte. Moenie die visse meer kos gee as wat hulle dadelik kan opeet nie, en verwyder dadelik enige dooie vis. 'n Mens kan nie meer as een mannetjie van hierdie soort in 'n bak hê nie, aangesien hulle uiters veglustig is.
Cutty Sark
Die Cutty Sark was een van die laaste groot teeklippers wat in 1869 in Skotland vir die Willis & Sons-redery gebou is om Chinese tee van die nuutste seisoen binne die kortste tyd na Engeland te vervoer. Sy het bekendheid verwerf vir die wedywering met die Thermopylae, om in die jaarlikse wedvaart van rederye éérste uit China terug in Londen te kom met 'n vrag tee. Cutty Sark het danksy sy die gesofistikeerde vorm van haar romp en haar groot seiloppervlakte 'n topspoed van meer as 17 knope bereik.
Teen die 1870's het die einde aangebreek vir seilskepe, aangesien stoombote hul rol oorgeneem het. Vanaf dié tyd het die Cutty Sark wol tussen Londen en Australië vervoer. Sy het die afstand in 'n tyd van 69 dae afgelê en alle daaropvolgende reise op één na binne 75 tot 80 dae voltooi. Die ander groot klipper, die Thermopylae, kon dit maar één keer in dieselfde tyd doen.
Later het die Cutty Sark bekend geword as 'n handelsnaam vir whisky en diverse seilkompetisies wat na haar vernoem is. In 1938 het die skip sy laaste vaart onderneem om daarna vir goed na Londen terug te keer.
As die enigste oorblywende teeklipper ter wêreld is die Cutty Sark, wat tydens haar dienslewe by feitlik alle groot seehawens aangedoen het, tans aangemeer op 'n droogdok aan die Teemsoewer, nie ver van die Nasionale Seevaartmuseum in Greenwich nie, en staan oop vir die publiek.
Eksterne skakels
Fotogalerye
Aloidendron eminens
Aloidendron eminens (voorheen Aloe eminens) is 'n boomaalwyn en vetplant wat tot die familie van aalwyne (Asphodelaceae) behoort. Die plant is endemies aan die noorde van Somalië.
Aloe veseyi
Die Aloe veseyi is 'n aalwyn wat inheems aan Tanzanië en Zambië is.
Blija
Blija (Wes-Fries: Blije) is 'n dorp in die Nederlandse provinsie Friesland. Die dorp lê noordwes van Dokkum. Dit ressorteer onder die munisipaliteit Noardeast-Fryslân.
Guangzhou
Guangzhou (Chinees: 廣州;) is 'n stad in die Volksrepubliek China met 6 458 299 inwoners. Die totale metropolitaanse gebied het 10 182 000 inwoners. Guangzhou is die hoofstad van die provinsie Guangdong in die suide van China.
Die stad is 'n belangrike hawestad – die hawe was in 2004 die sesde grootste ter wêreld. Guangzhou het 'n verbroederingsooreenkoms met Durban, Suid-Afrika.
Aversieterapie
Aversieterapie is 'n sielkundige behandeling waar die pasiënt aan 'n stimulus blootgestel word terwyl hy of sy een of ander vorm van ongemak ervaar. Hierdie kondisionering is daarop gemik om 'n assosiasie tussen die stimulus en die onaangename sensasie te skep ten einde die geteikende (soms kompulsiewe) gedrag te onderdruk.
Pierre de Coubertin
Pierre de Frédy, Baron de Coubertin (Parys, 1 Januarie 1863 - Genève, 2 September 1937), beter bekend as Pierre de Coubertin, was 'n Franse historikus en pedagoog wat bekendheid verwerf het vir die stigter van die moderne Olimpiese Spele. Hy was ook die tweede voorsitter van die Internasionale Olimpiese Komitee (IOK).
Aversieterapie
Aversieterapie kan baie vorms aanneem: 'n middel met 'n slegte smaak kan byvoorbeeld op naels geverf word om naelbytery te ontmoedig, die toediening van 'n braakmiddel kan met die ervaring van alkohol gekombineer word; of gedrag kan deur elektriese skokke (van gemiddelde tot hoër intensiteite) gepaard gegaan word.
Pierre de Coubertin
Op sy aandrang word kunswedstryde by die program van die Olimpiese Somerspele van 1912 ingesluit.
Aversieterapie
By verslawing
Die vernaamste gebruik van aversieterapie is vir die behandeling van alkohol- en ander dwelmverslawings. Hierdie vorm van behandeling word sedert 1932 toegepas. Die behandeling word in die Principles of Addiction Medicine bespreek wat in 2003 deur die American Society of Addiction Medicine gepubliseer is.
Pierre de Coubertin
In een van sy toesprake, verklaar hy "meedoening is belangriker as om te wen".
Aversieterapie
By verslawing
'n Meer informele toepassing deur lede van die selfhelpgemeenskap vir klein gedragsprobleme behels die gebruik van 'n rekkie; die gebruiker skiet die rekkie teen sy/haar pols terwyl die ongewenste gedrag uitgevoer word in 'n poging om 'n onaangename assosiasie te skep en die gedragspatroon uiteindelik te verbreek.
Alkoholverslawing
Daar is hoofsaaklik twee soorte medikasieterapieë wat vir aversie gebruik word, naamlik Antidipsotropiese en Effekveranderende agente. 'n Sterk presedent van die suksesvolle uitwerking van aversieterapie word met Naltrexne en Disulfiram geïdentifiseer. Hierdie ensieme is verantwoordelik vir 'n gedeelte van die metabolisme van alkohol, en wanneer dit geïnhibeer word, ervaar die gebruiker amper onmiddellik ná drankinname erge babelaaseffekte. wat 'n onaangename assosiasie met 'n chemiese afhanklikheid bevorder. Die meeste pasiënte vermy alkohol egter nadat hulle die middel ingeneem het, want hulle is bewus van die negatiewe uitwerking; hulle gebruik dit eerder om die drang na alkohol teë te werk terwyl hulle ander hanteringsvaardighede ontwikkel en hoop dat die begeerte na alkohol mettertyd sal verdwyn omdat dit nie versterk word nie. Vorige studies het getoon dat die meeste gebruikers van Antabuse verligting ervaar: "Pasiënte wat voorheen nie van die een besoek tot die volgende kon nugter bly nie, kon daarin slaag om baie maande sonder alkohol te bly." Meer onlangse studies het aversie met "Minnesota Model"-programme vergelyk en bevind dat pasiënte wat op 17 basislyneienskappe ooreenkom, teen 6 en 12 maande se terapie 'n hoër onthoudingskoers gehad het. Tradisionele aversieterapie, waar óf chemiese aversie  óf elektriese aversie  toegepas is, is hoofsaaklik deur aversie-uitbeeldings vervang, 'n tegniek wat as koverte sensitisering bekendstaan. Koverte sensitisering of koverte kondisionering behels dat sterk gedagtebeelde opgeroep word om assosiasies met ongewenste gewoontes te skep. Alhoewel die effektiwiteit van koverte kondisionering met dié van meer heersende tegnieke in aversieterapie vergelyk kan word, word hierdie behandelings soms met ander gekombineer om 'n individu se kans op sukses te verhoog.
Sigaretverslawing
Daar was 'n noemenswaardige verbetering onder veral sigaretrokers  met die toepassing van elektriese aversietegnieke. Verdere longitudinale studies het hierdie effek herhaal en onthoudingperiodes van minstens 15 maande ná die studie is aangeteken. Die toets het 5 dae se elektriese aversieterapie behels.
Daggaverslawing
As verslawingsmiddel toon nikotien 'n besondere sensitiwiteit vir elektriese aversieterapie, veral vergeleke met tradisionele beëindigingsmetodes. Daarbenewens het soortgelyke toetse (van slegs 5 dae) onder chroniese daggarokers hoër onthoudingskoerse getoon; tot 85% van proefpersone het 15 maande ná die studie onthoudend gebly.
Kokaïenverslawing
Braakwekkende terapie en faradiese aversieterapie word gebruik om 'n aversie vir kokaïenafhanklikheid teweeg te bring.
By kompulsiewe gewoontes
Baie mense worstel met onbewuste of kompulsiewe gewoontes soos chroniese naelbyt, hare-uittrek (trigotillomanie), of krap (algemeen geassosieer met vorms van obsessief-kompulsiewe steurings sowel as trigotillomanie). Die effekte van hierdie gewoontes word deur 'n gebrekkige bewustheid vererger, aangesien die individu dikwels nie bewustelik besluit om die spesifieke gedrag te beoefen nie, in teenstelling met dwelm- of alkoholverwante steurings.
Naelbyt
'n Relevante studie onder chroniese naelbyters het die uitwerking van elektriese stimulus, bitter middels (wat op die naels aangewend word) en 'n plasebo in die teëwerking van naelbytery ondersoek. Die assosiasie van naelbyt met 'n elektriese stimulus óf 'n bitter middel het soortgelyke vlakke van gewoontevermindering getoon, met meer as 80% van subjekte wat merkwaardige stakingskoerse van tot 3 maande ná die studie getoon het. 'n Soortgelyke studie aan die UCLA-kampus wat die uitwerking van elektriese stimulus-kondisionering op slegs naelbyt ondersoek het, het soortgelyke vinnige en blywende resultate getoon, met amper helfte van die subjekte wat reeds op die eerste dag van behandeling gestaak het, terwyl die meerderheid binne 5 dae met die gewoonte opgehou het.
Trigotillomanie
Daar is nog nie genoeg navorsing in gevalle van trigotillomanie gedoen nie, maar voorlopige gevalgebaseerde data toon belowende resultate vir aversieterapie, spesifiek vir elektriese aversie.
Obsessief-kompulsiewe steuring
Ook by gevalle kenmerkend van obsessiewe kompulsiewe rituele, is elektriese stimulus suksesvol gebruik om 'n onaangename assosiasie met die ongewenste gedrag te skep.
Karoobroodboom
Die Karoobroodboom (Encephalartos lehmannii) is 'n spesie van die genus Encephalartos en is een van die taaiste broodbome, dit is die beste bestand teen droogtes. Die boom word tot 2 m hoog en die blare word 1 tot 1,5 m lank. Die boom is eenslagtig: manlike en vroulike plante is afsonderlike eksemplare. Die plant is endemies aan die Oos-Kaap.
Die lang blaarstele het kenmerkende geel krae om hul basisse, en dié bly oor as papieragtige letsels nadat die blare gewissel is. Elke sittende blaartjie het eweneens 'n gelerige basis. Die blaartjies is gaafrandig, en oorvleuel nie. Die boom se FSA-nommer is 8.1, en dit staan in Engels as die Karoo cycad bekend.
Billy Burden
Billy Burden (15 Junie 1914 – 3 Junie 1994) was 'n Engelse akteur. Hy was bekend vir sy rolle in die televisiereekse George & Mildred (1976), Oh Happy Band (1980), Hi-de-Hi! (1980), en ''Are You Being Served? Again!'' (1992).
Christopher Nicholas Smith
Christopher Nicholas Smith is 'n Amerikaanse akteur, skrywer, en regisseur. Hy is bekend vir sy rolle in die rolprente Little Children (2006), Paranormal Activity 3 (2011), en Enough Said (2013), en in die televisiereeks Mom (2013).
Renaud Capuçon
Renaud Capuçon (gebore op 27 Januarie 1976) is 'n Franse klassieke violis. Hy gee sedert die einde van 2016 klas by die RNCM.
Biografie
Capuçon is op 27 Januarie 1976 in Chambéry gebore. Hy het op 4-jarige ouderdom by die konservatorium in sy geboortedorp ingeskryf. Hy het hierna op die ouderdom van 14 jaar by die Paryse Konservatoria (Frans: Conservatoire national supérieur de musique et de danse de Paris (CNSMDP)) ingeskryf waar hy onder Gérard Poulet studeer het. Hy het drie jaar later sy studies by die Konservatoria voltooi, en in die proses eerste prys gewen in beide kamermusiek en viool.
Hy het hierna aan verskeie internasionale kompetisies deelgeneem en aangesluit by die Jeugorkes van die Europese Unie; en by die Gustav Mahler Jeugorkes as eerste viool onder die leiding van Claudio Abbado.
Hy het gelyklopend hiermee sy loopbaan as solis en kamermusikant van stapel gestuur en saam met musikante soos Nicholas Angelich, Jérôme Ducros, Frank Braley, Hélène Grimaud en Gérard Caussé, sowel as sy jonger broer, die tjellis Gautier, gespeel.
In 1996 het hy 'n jaarlikse fees by La Ravoire naby Chambéry, die Rencontres artistiques de Bel-Air gestig, welke in 2010 ten einde geloop het. Sommige van die mees belangrikste kamermusikante is uitgenooi daarna, insluitende Jean-Pierre Wallez, Michel Dalberto, Martha Argerich, Stephen Kovasewitsj, Augustin Dumay, Gérard Caussé, die klarinettis Paul Meyer, Emmanuel Pahud en die duetpaar Katia en Marielle Labèque.
In 2013 het hy 'n Paas-fees in Aix-en-Provence begin.
Hy het die kamermusiek van Ravel, Schubert, Brahms, sowel as die concertos vir viool deur Schumann en Mendelssohn onder leiding van Daniel Harding opgeneem.
Nadat hy 'n Vuillaume, 'n Guadagnini, en toe 'n Stradivarius bespeel het, het die Banque de Suisse Italienne BSI 'n Guarnerius, die "Panette" van 1737 wat aan Isaac Stern behoort het, aan hom geleen.
Hy het verskeie pryse gewen, insluitende in 1992 die eerste prys in kamermusiek en in 1993 in viool tydens die CNSMD de Paris. In 1995 het hy ook die prys van die Berlynse Akademie der Künste (Akademie van Kunste) gewen. In 2000 was hy gekies as die nuwe talent van die jaar deur Victoires de la musique classique, wat in 2005 die titel van "instrumentale solois van die jaar" aan hom toegeken het. In 2006 het hy ook die Georges Enescu prys vir viool van die Société des auteurs, compositeurs et éditeurs de musique ontvang.
Hy het op 25 Mei 2009 deelgeneem aan die rolprent 7.57 am-pm wat deur Simon Lelouch geregisseer is, en waarin hy die Melodie van Orfeus deur Gluck op sy Guarnerius in die middel van 'n skare pendelaars op Lyn 6 van die Paryse Métro speel. Die skare was skaars bewus van hom gewees.
In Junie 2011 het die Franse regering hom as 'n Chevalier van die Franse Nasionale Orde van Verdienstelikheid benoem.
Hy het ook saam met kontemporêre komponiste soos Nicolas Bacri (solo vioolsonate, 1999), Karol Beffa (duet vir viool en tjello Masques, concerto vir viool, strykkwartet Mosaïques), Pascal Dusapin (concerto vir viool - Aufgang), Bruno Mantovani (concerto vir viool - Jeux d'eau, 2012) en Wolfgang Rihm (concerto vir viool - Gedicht des Malers, 2015) gewerk.
Op 4 Januarie 2019, het hy 'n konsert gedurende die Winter at Tantora Festival musiekkarnaval by Al-Ula, 'n UNESCO Wêrelderfenisgebied in noord-wes Saudi Arabië, aangebied.
Gina Janssen
Gina Janssen (gebore 1950) is 'n Deense aktrise. Sy is bekend vir haar rolle in die rolprente In the Sign of the Lion (1976), Unfasten Your Seat Belts (1977), Langues chaudes (1977), en Hellhole Women (1981).
Vlakteriet
Die vlakteriet (Restio quadratus) is 'n plant wat tot die restio's behoort, rietagtige plante wat kenmerkend is aan die Kaapse floraryk. Dit kom in die Wes-Kaap voor. Op die SANBI-rooilys is hierdie plant, wat endemies aan Suid-Afrika is, as veilig (LC) gelys.
Dit is 'n rietagtige plant wat 2 m lank kan word en digte donkergroen pluime het wat pluiserig uitsien. Dit groei op die vlaktes veral op plekke waar water uit die grond sypel. Die vlakteriet kan maklik herken word deurdat sy stingels 'n vierkantige deursnee besit. Die wetenskaplike naam quadratus verwys daarna.
John Milford
John Milford (7 September 1929 – 23 Augustus 2000) was 'n Amerikaanse akteur. Hy was bekend vir sy rolle in die rolprent On the Other Side of the Tracks (2012) en in die televisiereekse The Legend of Jesse James (1965) en Homefront (1991).
Lemba
Daar is Afrikane in Suider-Afrika wat waarlik die afstammelinge van koning Salomo is en daarop aanspraak maak dat hulle van Joodse oorsprong is. Hulle staan bekend as die BaLemba, of BaSena – die Swart Jode van Afrika. Die woord 'Lemba' het 'n tweeledige betekenis: om reinheid te handhaaf en handel na hul mense te bring. Hierdie omskrywing is kenmerkend van die BaLemba, wat ou Joodse tradisies en gebruike beoefen.
Die BaLemba van Suider-Afrika beskou hulle as die ware afstammelinge van koning Salomo. Net soos Jode elders, pas hulle besnydenis toe, hul diere word op die kosjermanier geslag en hulle eet nie varkvleis nie; hul vlag het 'n Ster van Dawid en die Olifant van Juda op en hulle begrawe hul dooies ooreenkomstig Joodse tradisies. Hulle beskou ook die eerste dag van die nuwe maan as heilig en skeer hul hare om dit te gedenk.
Die BaLemba van Afrika vier nie net soortgelyke Joodse tradisies en gebruike nie, maar sowat 50% van die BaLemba-mans deel 'n Y-chromosoom wat identies is aan die unieke genetiese veranderinge wat net aangetref word by Joodse gemeenskappe wat regoor die wêreld versprei is. Hulle is dus ongetwyfeld die "swart Jode van Afrika" – en hul tradisies en kultuur in Suid-Afrika is vandag nog dieselfde as honderde jare gelede.
Oorsprong
Volgens hul stamoorlewering, wat paradoksaal en verwarrend is, het 'n klomp Jode Judea verlaat en hulle in Senna (vandaar die BaSena) in Jemen gevestig voordat hulle suidwaarts versprei het om hul handelsnetwerke uit te brei. Om onbekende redes het hulle in twee groepe verdeel nadat hulle op die vasteland van Afrika aangekom het: Party het hulle in Ethiopië gevestig (die Falasja) en die ander het verder suidwaarts na Kenia en Tanzanië getrek.
Die BaLemba het dus verwant geraak aan ander Afrika- en Semitiese oorblyfselgroepe regoor Afrika, soos die Luba (van Zambië/Zaïre), Makonde/Makua (van Suidoos-Afrika), Tutsi (in Rwanda), Abajudaya (van Uganda) en Bakari (van Mosambiek). Hulle het verskeie nedersettings langs die oostelike kuslyn van Suider-Afrika gestig en hulle in Chiramba, Gokomere en Dumbwi gevestig.
Daar word geglo dat die Lemba – as die afstammelinge van die gevolg van die Israelitiese koning Salomo – na Ofir (Zimbabwe) gereis het op soek na goud. Die BaLemba beweer dat toe Salomo teruggekeer het, van sy manne agtergebly het en die Afrikane geleer het om "Mwali", 'n enkele God, te dien en hul tradisies regdeur die streek versprei het. Dit was egter die Mbelengwa-gemeenskap in Zimbabwe wat afgedaal het na die Limpopo-vallei (Vhembe) en kopererts ("musina" genoem) in die distrik Messina in die Limpopo-provinsie (voorheen Noordelike Provinsie) van Suid-Afrika ontdek het. Vandaar het hulle verder suid versprei. Vandag word oorblyfsels van hulle in Zululand, Sekoekoeniland, Rustenburg, Pretoria en Potgietersrus aangetref. Hulle het selfs Botswana binnegedring, maar hulle hoofsaaklik in die Soutpansberg van die Limpopo-provinsie gevestig.
Godsdienstige praktyke
Toe die BaLemba in Sentraal-Afrika aangekom het, het hulle reeds 'n godsdiensstelsel gehad wat die Opperwese erken het wat hulle van Judea na Senna gelei het en wat hulle later "Mwali we Denga" (die God van die Hemel) genoem het. Hulle het in Mwali geglo as die God wat reën, kinders en oeste bring – en gehoorsaam moes word. Mwali was die oorsprong van alle goeie wette en orde. Baie van hul godsdienstige praktyke hou verband met offerandes van vee en die eerste vrugte van die land aan Mwali, reënmaakseremonies en divinasie (toekomsvoorspelling).
Christopher Corey Smith
Christopher Corey Smith is 'n Amerikaanse akteur.
Lemba
Godsdienstige praktyke
Die BaLemba is baie godsdienstig, aangesien die Ou Testament in hul harte geskryf en diep in hul bloed gewortel is. Hulle weier om vark, haas, konyn, aasvreters en skublose vis te eet, net soos daar in Levitikus 11 bepaal word. Diere wat vir verbruik bedoel is, word altyd op die kosjermanier deur bloeding doodgemaak.
Genetika
Die openbare soeklig het op die BaLemba geval nadat genetiese toetse wat in 1997 deur die Suid-Afrikaanse Instituut vir Mediese Navorsing gedoen is, na bewering met die BaLemba se oorlewerings en aansprake op Joodse afstamming ooreengestem het. Deskundiges van die Universiteit van die Witwatersrand het die merkwaardige waarneming gedoen dat die Y-chromosoom wat by 50% van Lemba-mans aangetref word, identies is met die unieke genetiese veranderings wat slegs aangetref word by Joodse gemeenskappe wat regoor die wêreld versprei is.
'n Span genetici het daarna ontdek dat Lemba-mans 'n DNS-opeenvolging het wat eiesoortig is aan die Cohanim, 'n erflike groep Joodse priesters. Dié priesters verskil van rabbi's en vervul sekere rituele rolle. Die ontdekking van die gemeenskaplike DNS-opeenvolging het gespruit uit navorsing na die Joodse tradisie dat priesters die afstammelinge van Aäron, Moses se ouer broer, is.
'n Ontleding van die manlike Y-chromosoom toon dat 'n bepaalde patroon van DNS-veranderings meer algemeen onder Cohanim-priesters as onder nie-geestelike Jode is. Deur die priesterdom te bestudeer, kon genetici Joodse van nie-Joodse bevolkings onderskei. Anders as ander chromosome, bly die genetiese materiaal van die Y-chromosoom min of meer onveranderd van geslag tot geslag, wat dit 'n nuttige werktuig in die ontdekking en bevestiging van oorerflikheid maak.
Die genetici het 'n bepaalde stel genetiese mutasies gevind wat sterk met die priesterlike kaste vereenselwig word, nie so algemeen onder nie-geestelike Jode is nie en baie seldsaam by nie-Joodse bevolkings voorkom. Daarna is DNS-monsters van die BaLemba in Afrika geneem.
Navorsing het getoon dat die verhouding BaLemba-mans wat die genetiese "handtekening" van die priesters het, soortgelyk is aan dié wat by die groot Joodse bevolkings aangetref word – wat die Lemba-tradisie van Joodse afstamming sterk ondersteun. Verder was die DNS-opeenvolgings veral algemeen by Lemba-mans wat aan die Buba-familiegroep, die senior van hul 12 groepe, behoort. (Die BaLemba van Suid-Afrika en Zimbabwe glo dat 'n man met die naam Buba hulle uit Judea gelei het.)
Vandag
Daar woon vandag 70 000 Lemba in Suider-Afrika wat saam met die huidige heersende familiegroepe gekom het en hulle sedertdien hoofsaaklik onder die Vendas in die Limpopo-provinsie gevestig het. Hoewel die Lemba in die verlede die vernaamste metaalsmede van die BaVenda was, het hulle onder die begunstiging en beskerming van die Venda-hoofmanne gewerk. Hulle het in die distrikte Pietersburg (vandag Polokwane), Tzaneen en Louis Trichardt rondgedwaal, die taal van die BaVenda onder wie hulle hulle gevestig het, geleer, en deur endogamie die suiwerheid van hul ras gehandhaaf.
Die Lemba-kultuur was, en is nog in 'n sekere mate, hoogs ontwikkel. Deur handelstasies op te rig waar daar klei van 'n goeie gehalte vir die maak van keramiekpotte was, is die verspreiding van die pottebakkersbedryf ook aangemoedig. Die lede van die koninklike families in Venda het hoë eerbied vir die BaLemba gehad en hierdie eerbied het die lewenswyse in hierdie land deurspek. Hoewel baie Lemba deur Christelike sendelinge beïnvloed is en Christene geword het, vermy die meeste van hulle – anders as Christene elders – die eet van varkvleis. Die Zionist Christian Church in die Limpopoprovinsie is gestig toe die Lemba-hoofman in die gebied suid van Louis Trichardt ingestem het om die nuwe godsdiens van die sendelinge aan te neem.
Die meeste Afrikagemeenskappe beskou die BaLemba as oorlewendes van 'n ou beskawing, aangesien mens nie die dikwels opvallende ooreenkomste tussen die Afrika-Jode en die Jode in die res van die wêreld kan miskyk nie. Volgens oorlewering het die BaLemba talle heilige voorwerpe gehad wat tydens hul reise na Suider-Afrika verlore geraak het, byvoorbeeld 'n boek wat op vel geskryf was en 'n heilige trom met die naam Ngoma Lungundu, wat vandag as hul Verbondsark beskou kan word.
Daar is vandag nog 70 000 BaLemba. Hoewel hulle miskien van die fyner besonderhede van Judaïsme vergeet het nadat hulle hul gewyde boek verloor het, lyk dit asof die inhoud in alle waarskynlikheid diep in hul harte gewortel bly.
Hugh Burden
Hugh Burden (3 April 1913 – 17 Mei 1985) was 'n Engelse akteur en skrywer. Hy was bekend vir sy rolle in die rolprent One of Our Aircraft Is Missing (1942) en in die televisiereekse BBC Sunday-Night Theatre (1950), The Mind of Mr. J.G. Reeder (1969), en The Crezz (1976).
Aloe eremophila
Aloe eremophila is 'n aalwyn wat endemies aan Jemen is en dit kom in die suide voor.
Jewel (sangeres)
Jewel Kilcher (gebore 23 Mei 1974) is 'n Amerikaanse sangeres, aktrise en komponis. Sy is bekend vir haar rolle in die rolprente Clueless (1995), The Craft (1996), Ride with the Devil (1999), en Walk Hard: The Dewey Cox Story (2007).
Kim Jansson
Kim Jansson (gebore 6 Mei 1957) is 'n Deense akteur. Hy is bekend vir sy rolle in die televisiereekse Taxa (1997), Unit 1 (2000), en The Protectors (2009).
Demetrius Vikelas
Demetrius Vikelas, ook bekend as Bikelas (Grieks: Δημήτριος Βικέλας; Ermoupoli, 15 Februarie 1835 – Athene, 20 Julie 1908) was 'n Griekse sakeman. Vanaf 1894 tot 1896 was hy ook die eerste voorsitter van die Internasionale Olimpiese Komitee (IOK).
In 1894 verteenwoordig Vikelas die Pan-Hellenistiese Gimnastiekklub tydens die Parys-kongres wat deur Pierre de Coubertin byeengeroep was, waartydens die moderne Olimpiese Beweging gestig word.
Na die eerste Olimpiese Spele, wat 'n reuse sukses was, onttrek Vikelas homself uit die IOK en vestig sy aandag op ander sake. Pierre de Coubertin volg hom op as die tweede IOK voorsitter.
Vikelas is op 73 jarige ouderdom in Athene oorlede.
Alfred Ernest William Ramsbottom
Alfred Ernest William Ramsbottom (1860 – 1922) was die eerste Administrateur van die Oranje-Vrystaat. Hy is op 1 Augustus 1860 in Grahamstad gebore. Hy voltooi sy skoolopleiding aan Grey-kollege en daarna in Dublin waar hy hom in 1884 in die medisyne bekwaam. Hy vestig hom as 'n geneesheer op Heilbron. Hier raak hy geïnteresseerd in die politiek. Hy word ná die Tweede Vryheidsoorlog aangestel as Koloniale Tesourier onder die Kroonkoloniebewind. Hy word die eerste Administrateur van die O.V.S. na Uniewording en beklee die amp van 1910 tot 1915. Hy is in 1922 oorlede.
Clearwater Flyfishing Estate
Clearwater Flyfishing Estate is 'n klein woonbuurt van Pretoria, Suid-Afrika. Dit is net suid van Rietvalleirand geleë.
Valéry Giscard d’Estaing
Valéry Marie René Georges Giscard d'Estaing ( VK: /ˌʒiːskɑːr dɛˈstæ̃/, US: /ʒɪˌskɑːr -/, Frans: [valeʁi ʒiskaʁ destɛ̃] (luister); 2 Februarie 1926 – 2 Desember 2020), ook bekend as Giscard of VGE, was 'n voormalige Franse politikus wat van 1974 tot 1981 as president van Frankryk gedien het.
As Minister van Finansies onder Jacques Chaban-Delmas en die premier Pierre Messmer het hy die presidentsverkiesing van 1974 met 50,8% van die stemme teen François Mitterrand van die Sosialistiese Party gewen.
Sy ampstermyn is gekenmerk deur 'n meer liberale houding betreffende maatskaplike kwessies soos byvoorbeeld egskeiding, voorbehoedmiddels en aborsie - asook pogings om die land en die amp van die presidentskap te moderniseer, en veral om vertroue in verreikende infrastruktuur projekte soos die TGV te skep, asook om vertroue te skep in kernkrag as Frankryk se belangrikste energiebron.
Sy gewildheid het egter gely onder die ekonomiese afswaai wat gevolg het op die energiekrisis in 1973, wat die einde van die "dertig glorieryke jare" ná die Tweede Wêreldoorlog was. Giscard d'Estaing het politieke opposisie van albei kante van die spektrum gehad: van die nuut-verenigde linkerkant van François Mitterrand en 'n opkomende Jacques Chirac, wat Gaullisme op 'n regse grondslag laat herleef het. In 1981 het hy ondanks hoë goedkeuringsvlakke sy herverkiesing in 'n afloopstryd teen Mitterrand verloor, met 48,2% van die stemme.
As 'n voormalige president van Frankryk is Giscard d'Estaing lid van die Konstitusionele Raad. Vanaf 1986 tot 2004 was hy ook president van die Streekraad van Auvergne gewees. Hy was ook betrokke by die Europese Unie. In 2003 is hy verkies tot die Académie Française en het hy die stoel oorgeneem wat sy vriend en voormalige president van Senegal, Léopold Sédar Senghor, beklee het. Op 93-jarige ouderdom is Giscard die langslewende voormalige Franse president in die geskiedenis.
Mackenzie Ziegler
Mackenzie Ziegler (gebore 4 Junie 2004) is 'n Amerikaanse aktrise. Sy is bekend vir haar rolle in die rolprent Day & Night (2016) en in die televisiereekse Nicky, Ricky, Dicky & Dawn (2014) en Total Eclipse (2018).
14 Mei
14 Mei is die 134ste dag van die jaar in die Gregoriaanse kalender (135ste in skrikkeljare). Daar volg nog 231 dae in die jaar.
Fortina Landbouhoewes
Fortina Landbouhoewes is hoewes wes van Pretoria, Suid-Afrika. Dit is suidwes van Akasia geleë.
Aksiologie
Aksiologie (van die Griekse ἀξία axia, "waarde", en -λογία -logia) of waardeleer is die filosofiese bestudering van waardes. Dit is óf ’n versamelnaam vir etiek en estetika, filosofiese velde wat te doen het met die betekenis van waarde, óf die grondslag vir hierdie velde. Die term is in 1902 die eerste keer deur Paul Lapie en in 1908 deur Eduard von Hartmann gebruik.
Etiek stel ondersoek in na die begrippe "reg" en "goed" in individuele en sosiale gedrag. Estetika het doen met "skoonheid" en "harmonie".
Kim Milford
Kim Milford (7 Februarie 1951 – 16 Junie 1988) was 'n Amerikaanse akteur en komponis. Hy was bekend vir sy rolle in die rolprente Ciao Manhattan (1972), Laserblast (1978), Wired to Kill (1986), en Death Street USA (1988).
Okrosjka
Okrosjka (Russies: окрошка) is 'n tradisionele Russiese koue sop. Die naam is 'n afleiding van die Russiese werkwoord крошить (krosjit'), wat "fyn kap" of "verkrummel" beteken. 'n Klassieke okrosjka is 'n mengsel van meesal rou groente (soos komkommers, lente-uitjies, radyse), gekookte aartappels en ham met kwas, 'n alkoholiese drank. Die kwas kan vervang word deur kefir of suurlemoensap.
Okrosjka is geskik as somermaaltyd (heeljaar in Suid-Afrika) omdat dit verfrissend is, byna soos slaai. Die meeste mense eet hul okrosjka saam met maaskaas of jogurt of voeg bitter Russiese mosterd of selfs 'n tikkie suiker by.
Willem Drees
Willem Drees Sr. (Nederlandse uitspraak (hulp·info) ; 5 Julie 1886 - 14 Mei 1988) was 'n Nederlandse politikus van die ontbinde Sosiaal-Demokratiese Arbeidersparty (SDAP) en later mede-stigter van die Arbeidersparty (PvdA) en historikus wat vanaf 7 Augustus 1948 tot 22 Desember 1958 as premier van Nederland gedien het.
Istiophoridae
Die marlyne en seilvis (Istiophoridae) is 'n vis-familie wat tot die orde Perciformes behoort. Daar is 3 genera met minstens elf spesies in hierdie familie. Sewe van die spesies kom aan die Suid-Afrikaanse kus voor.
Wladimir Kaminer
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Istiophoridae
Kenmerke
Die familie se uitstaande kenmerk is die lang swaard wat aan die bolip vas is. Die liggaam is lank en die familie se grootte wissel van 2,3 - 4,5 m - die swaard ingesluit. Hulle vreet pelagiese vis, tjokka en skaaldiere en gebruik ook die swaard om die prooi dood te maak of te verlam. Die swaard word ook deur die familie vir selfverdediging gebruik.
Wladimir Kaminer
Wladimir Kaminer
Istiophoridae
Genera
Die volgende genera kom aan die Suid-Afrikaanse kus voor:
Wladimir Kaminer
Duitse skrywer
Literêre stroming
Komiese literatuur
Beduidende werke
Russendisko
Militärmusik
Wladimir Kaminer (* 19 Julie 1967 in Moskou, Sowjetunie) is 'n Duitse skrywer en kolomskrywer van Russies-Joodse afkoms. Sy verhaalbundels Militärmusik en Russendisko het hom ook buite Duitsland bekendheid besorg en is in verskeie Europese tale, waaronder Frans, Italiaans, Russies en Engels, vertaal. Kaminer skryf sy werke in Duits en nie in sy moedertaal Russies nie.